EkBass/fiwiki-20250220-pages-articles huggingface dataset:
Amaterasu

Amaterasu () on japanilaisessa mytologiassa ja sittemmin šintolaisuudessa esiintyvä auringon jumalatar. Hänen koko nimensä on Amaterasu-ō-mi-kami (天照大御神, kirjaimellisesti "suuri jumala(tar) joka loistaa taivaalla"). Yhtenä arvostetuimmista japanilaisista jumalolennoista Amaterasu edustaa arvokkuutta, kauneutta ja rehellisyyttä. Ikivanhan japanilaisen myytin mukaan Amaterasu syntyi luojajumala Izanagin vasemmasta silmästä. Hänestä tuli auringon valtiatar, ja niinpä hänen sanottiinkin hehkuvan kirkasta valoa. Amaterasun sisarukset olivat kuun jumala Tsukiyomi ja myrskyn jumala Susanoo. Amaterasu ja Susanoo kilpailivat jatkuvasti keskenään, ja kerran heidän välilleen tuli riita, jonka seurauksena raivostunut Amaterasu pakeni luolaan ja samalla piilotti auringon pitkäksi aikaa. Muinaisen tarinan mukaan ensimmäinen Japanin keisari Jimmu polveutui suoraan Amaterasun lapsenlapsesta Ninigi-no-Mikotosta. Niinpä japanilaiset uskoivat keisarin olevan jumalaista syntyperää. Vuonna 1945 keisari Hirohito joutui liittoutuneiden painostuksesta antamaan julistuksen, jossa ilmaisi ettei keisari ollut akitsumikami (現御神), minkä miehitysvalta hyväksyi vaatimanaan jumalallisuuden hylkäämisenä, mutta siitä merkitsikö tämä todella arahitogami (現人神) -käsitteen ja jumalallisen syntyperän hylkäämistä on oltu monta mieltä. Eniten Amaterasusta kerrotaan japanilaisten uskomuksia ja kansantarinoita esittelevässä kansalliseepoksessa Kojikissa. Yleisesti Amaterasun uskotaan olevan naispuolinen, mutta eräät oppineet pitävät häntä miespuolisena, sillä kaikesta huolimatta Kojiki ja muut kirjoitukset eivät paljasta hänen sukupuoltaan. Šintolaisuudessa Amaterasua kunnioitetaan vuotuisissa juhlissa, jotka järjestetään 17. heinäkuuta. == Lähteet == ==Aiheesta muualla== Luokka:Japanilaiset jumalat Luokka:Auringon jumalat Luokka:Šintolaiset kamit
Moskovan metro

Moskovan metro () on maailman neljänneksi vilkkaimmin käytetty metrojärjestelmä. Se sisältää 236 asemaa ja 17 linjaa yhteensä 397,3 kilo­metrin pituisena, ja sitä käyttää arkisin ihmistä. Monet asemista tunnetaan koristeellisesta suunnittelustaan sekä sosialistisen realismin taide­teoksista. ==Historia== Metron rakentaminen aloitettiin 1930-luvulla Lazar Kaganovitšin tekemän Moskovan yleis­suunnitelman pohjalta. Ensimmäinen linja avattiin Sokolnikin ja Park Kulturyn välille 15. touko­kuuta 1935. ==Asemat ja vuorovälit== Asemien keski­väli on varsin suuri, . Lyhin väli on 510 metriä ja pisin 3,4 kilometriä. Pitkien väli­matkojen ansiosta metro­junan keski­nopeus linjoilla on 42 kilometriä tunnissa. Vuoroväli ruuhka-aikana on 90 sekuntia, muulloin päiväsaikaan ja yöllä . Tiheiden vuorovälien johdosta varsinaisia aika­tauluja ei ole saatavilla. Metro on auki kello . Linjoista 11 kulkee säteittäisesti kaupungin keskustan suunnassa, ja 20 kilometrin mittainen kehä­linja numero viisi (Koltsevaja) yhdistää säteittäis­linjat. == Linjat == Linja Linja Linja Avattu Laajennus Pituus Asemat Sokolnitšeskaja Сокольническая Zamoskvoretskaja Замоскворецкая Arbatsko-Pokrovskaja Арбатско-Покровская Filjovskaja Филёвская Koltsevaja Кольцевая Kalužsko-Rižskaja Калу́жско-Ри́жская Tagansko-Krasnopresnenskaja Таганско-Краснопресненская Kalininsko Калининская Solntsevskaja Калининская Serpuhovsko-Timirjazevskaja Серпуховско-Тимирязевская Ljublinsko-Dmitrovskaja Люблинско-Дмитровская Bolšaja koltsevaja Большая кольцевая Butovskaja Бутовская Nekrasovskaja Некрасовская class="unsortable" == Matkustaminen == Metro­lippu ostetaan ylhäältä kassalta, tai lippu­automaatista. Liput ovat luotto­kortin kokoisia pahvisia tai muovisia magneettikortteja, joita saa ostaa ja ladata eri matka­määrillä. On saatavilla myös Troika-kortti, johon voi ladata arvoa ja matkustus­aikaa. Korttia vilautetaan portilla, jolloin valo muuttuu vihreäksi ja portista voi kulkea. Jokaisella metro­asemalla porttien vieressä on valvonta­koppi. Pienet lapset ja rattaiden kanssa kulkevat käyttävät valvonta­kopin vieressä olevaa porttia. Alas metro­asemalle johtavat liukuportaat ovat heti porttien jälkeen. Rulla­portaissa kuuluu seistä oikeassa laidassa, jotta vasenta laitaa voi kiireessä kävellä. Rattaiden kanssa liikkuville ei ole hissiä, vaan he joutuvat myös käyttämään rulla­portaita. Yhdellä maksulla saa kulkea metrolla rajattomasti, niin kauan kun ollaan porttien sisä­puolella. Metro­vaunuissa istutaan selkä seinää vasten. Kaikilla metro­asemilla on hätä­tilanteita varten hätäpuhelin. == Terrori-iskut == * 6. helmi­kuuta 2004 kello 8.30 mies räjäytti itse­murha­pommin Zamoskvoretskaja-linjan metro­junassa välillä Avtozavodskaja–Paveletskaja. 41 ihmistä kuoli ja yli 200 loukkaantui. * 29. maalis­kuuta 2010 Sokolnitšeskaja-linjan kahdelle metro­asemalle tehtiin pommi-isku. == Lähteet == === Huomautukset === == Aiheesta muualla == * Viralliset sivut * Newsmetro * Moskovan metro­kartta 2010 jossa myös lentokenttäjunat (Aeroekspress) * Luokka:Seulonnan keskeiset artikkelit
Buckinghamin π-teoreema

Buckinghamin π-teoreema on keskeinen teoreema dimensioanalyysissa. Sen avulla voidaan selvittää, kuinka monta riippumatonta dimensiotonta suuretta fysikaalisessa ongelmassa on. Olkoon fysikaalisesti mielekkäässä yhtälössä n kappaletta suureita, jotka voidaan ilmaista k toisistaan riippumattomalla perussuureella. Buckinghamin π-teoreeman mukaan alkuperäinen ongelma voidaan ilmaista yhtäpitävästi yhtälöllä, jossa on joukko p = n − k dimensiotonta alkuperäisistä muuttujista konstruoitua suuretta. Matemaattisesti: olkoon alkuperäinen yhtälö :f(q_1,q_2,\ldots,q_n)=0\,\\! missä qi ovat n muuttujaa, jotka voidaan ilmaista k riippumattomalla perussuureella. Nyt alkuperäinen yhtälö voidaan kirjoittaa seuraavasti: :F(\pi_1,\pi_2,\ldots,\pi_p)=0\,\\! missä p = n − k ja πi ovat dimensiottomia suureita siten, että :\pi_i=q_1^{m_1}\,q_2^{m_2}\cdots q_n^{m_n} missä eksponentit mi ovat vakioita. Dimensiottomien suureiden valinta ei ole kuitenkaan selvä, vaan jää tutkijan harteille. Teoreema on nimetty Edgar Buckinghamin (1867–1940) mukaan, joka käytti ensimmäisenä π-merkintää vuonna 1914. ==Esimerkki: matemaattinen heiluri== Ongelmana on määrittää matemaattisen heilurin heilahdusaika T. Oletetaan, että siihen vaikuttavia tekijöitä ovat heilurin varren pituus L, massa M sekä painovoimakiihtyvyys Maan pinnalla g (yksikkö m/s2). Malli on muotoa :f(T,M,L,g) = 0\, Yhtälössä on kolme perussuuretta: massa, aika ja pituus. Siten ongelman kuvaamiseen riittää yksi dimensioton suure π, ja se voidaan ilmaista muodossa :f(\pi) = 0\, missä :\pi=(T)^{m_1}(M)^{m_2}(L)^{m_3}(g)^{m_4}\, : =(T)^{m_1}(M)^{m_2}(L)^{m_3}(L/T^2)^{m_4}\, joillakin m1…m4. Tulee siis olla (s)^{m_1}(kg)^{m_2}(m)^{m_3}(m/s^2)^{m_4}\ = 1, eli *pituus: m_3 + m_4 \; = \; 0 *massa: m_2 \; = \; 0 *aika: -2 \cdot m_4 + m_1 = 0 Tästä voidaan ratkaista, että vain :\pi=(T)^2(M)^0(L)^{-1}(L/T^2)^1\, : =gT^2/L\, tai jokin sen potenssi täyttää vaatimukset. Siis ongelma voidaan ilmaista :f(gT^2/L) = 0\, Dimensioanalyysi kertoo, että massalla ei ole vaikutusta heilurin heilahdusaikaan. Matemaattisen heilurin heilahdusaika on T = 2\pi \sqrt{\frac{L}{g}}. == Aiheesta muualla == *Norges teknisk-naturvitenskapelige universitet (NTNU), Harald Hanche-Olsen: Buckingham’s pi-theorem (pdf-tiedosto englanniksi) Luokka:Dimensioanalyysi
Petri Pettersson

Ilkka Olavi ”Petri” Pettersson (s. 19. joulukuuta 1952) on suomalainen muusikko. Hän tuli tunnetuksi vuonna 1970 perustetun Petri & Pettersson Brass -puhallinpopyhtyeen johtohahmona. Yhtyeen tunnetuin kappale on vuoden 1971 Maalaismaisema (alun perin Elton Johnin kappale Country Comfort Tumbleweed Connection -LP:ltä). Petri Pettersson sai suosiota myös The Rolling Stonesin kappaleen Angie suomenkielisellä levytyksellä. Vuonna 1977 Pettersson levytti eri runoilijoiden teksteihin perustuneen Nuoruus-albumin. Taustayhtyeenä toimi Finnforest. Suomen Yleisradion musiikkitoimittajat valitsivat albumin Vuoden levyksi.Petri Pettersson: Nuoruus (1977) ILKKA.fi. Viitattu 10.3.2013 Nimikappale perustui Mika Waltarin runoon, ja Pettersson pääsi esittämään sen ja pari muuta vastaavaa kappaletta Waltarin 70-vuotisjuhlille Helsingin Finlandia-talolle.YLE Radio Suomi, 3.3.2013, Lähikuvassa: Laulu Maalaismaisema nosti laulajan pinnalle 40 vuotta sitten, toim. Pasi Hiihtola Viitattu 10.3.2013 Petri Petterssonin taiteilijanimen keksi Ilkka ”Danny” Lipsanen.Kuopion kaupunkilehti, Petterssonin ikivihreälle maalaismaisemalle jatkoa Viitattu 27.1.2010 Pettersson on työskennellyt myös Radio Savon toimittajana. Hän aloitti 1984 YLEn Kuopion toimituksessa musiikkitoimittajana. Työsuhde katkesi 17.11.2005 YT-neuvottelujen jälkeen, kun Yle irtisanoi useita musiikkitoimittajia. 1980-luvun alussa Pettersson osallistui Eurovision laulukilpailun Suomen karsintaan. Kappale ei menestynyt, joten Pettersson pyysi Juice Leskistä kirjoittamaan siihen uudet sanat. Vuonna 2013 kappaleesta tuli Petterssonin viidennen sooloalbumin Ajatus elää nimikappale. == Diskografia == Sooloalbumit * Nuoruus (Love Records 1977) * Ehkä meille vielä jää aikaa (Ponsi 1979) * Oikku ja vapaus (Rondo 1981) * Luonas sun (M&T; Production 1987) * Ajatus elää (Rocket Records 8.3.2013)Rocket Records. Viitattu 10.3.2013 * Omin jaloin (Rocket Records 2015) Soolosinglet * Angie / Sait pelkkää sympatiaa (Scandia 1973) * Tahdo en kuin hengittää vain / Jääkylmää (Scandia 1975) * Tämänkin hämärän / Me saimme (Love Records 1977) * Discorakkaus ei kuole koskaan / Muuan ero (Love Records 1978) * Marie A:n muistolle / Vieras (Love Records 1979) * Annetaan lapsille maapallo / Pois (Ponsi 1979) * Tyttö saturnuksesta / Sait elämäsi näytelmään (Ponsi 1980) * Viatonten valssi / Katsastus (Rondo 1981) * Luonas sun / Sateenkaaren maa (M&T; Production 1987) * Lindin Kaisa / Aurinko (Rocket Records 2012) == Lähteet == == Aiheesta muualla == * Petri Petterssonin messingöityä musiikkia. (You Really Got Me), Ylen Elävä arkisto. 1980. Petri Pettersson lauluntekijänä - Fono.fi Luokka:Suomalaiset muusikot Luokka:Suomalaiset radiotoimittajat Luokka:Musiikkitoimittajat Luokka:Suomalaiset lauluntekijät Luokka:Suomalaiset säveltäjät Luokka:Vuonna 1952 syntyneet Luokka:Elävät henkilöt
Peninkulma

Peninkulma (lyhenne pnk tai pk, ) on vanha suomalainen pituusyksikkö, jolla nykyisin tarkoitetaan 10 kilometrin matkaa. Alun perin sen on arvioitu tarkoittaneen noin 6 kilometrin matkaahttp://www.finnica.fi/suomi/artikkelit/tiellakulkijoidenopastaminen.htm, mutta sen pituus on vaihdellut alueittain. Alkuperäinen noin 6 kilometrin matkaa tarkoittanut peninkulma eli ns. vanha suomalainen peninkulma, oli käytössä vuoteen 1655 saakka, jolloin Suomessa siirryttiin ns. ruotsalaiseen peninkulmaan, joka oli 10 virstaa eli 10,688 kilometriä.Tietosanakirja, osa 7, sivu 372; Tietosanakirja-osakeyhtiö, 1909-1922, Helsinki Vuonna 1887 Suomessa siirryttiin metrijärjestelmään, mutta nimitys peninkulma jäi edelleen käyttöön, vaikka se ei varsinaiseen metrijärjestelmään kuulunutkaan. Metrijärjestelmään siirtymisen yhteydessä peninkulma määriteltiin tasan 10 kilometriksi. Myös Ruotsi-Norjassa vahvistettiin vuonna 1889, että peninkulma oli tasan 10 kilometriä. Suomen nykyinen mittayksikköasetus ei sitä enää tunne. == Käyttö Ruotsissa == Peninkulmaa käytetään Ruotsissa yleisesti puhekielessä. Esimerkiksi moottoriajoneuvojen polttoaineenkulutus ja kilometrimäärä ilmoitetaan lähes poikkeuksetta peninkulmina. Siten ”4 900 mil” ajetulla autolla on ajettu 49 000 km. Ruotsissa polttoaineenkulutus peninkulmaa kohden, ”milkostnad”, ja kilometrikorvaus, ”milersättning”, esiintyvät termeinä jopa lainsäädännössä. Tiomila on suunnistuskilpailu, jossa on 10 osuutta (tio-), joista jokainen noin 10 km (-mil-). EU-direktiivi 80/181/ETY, niin sanottu ”mittayksikködirektiivi”, määrää että vuoden 2009 loppuun mennessä jäsenmaiden tulee luopua, tietyille vanhoille jäsenmaille myönnetyin poikkeuksin, SI-järjestelmään kuulumattomista kansallisista mittayksiköistä virallisissa yhteyksissä, mainonnassa, kaupankäynnissä ja niin edelleen. == Sanan etymologia == Peninkulma liittyy koiraan. Sanan alkuosana on vanha koiran nimitys peni. Sanan loppu vaihtelee murteittain: kulma, kuorma, kuulema, kuuluma. On arveltu, että sana on alkuaan ollut peninkuulema. Se on tarkoittanut matkaa, jonka päähän koiran haukunta kuuluu. Kuorma- loppuiset peni(n)kuorma ja pelikuorma ovat luultavasti peninkuuleman äänteellisiä muunnoksia. Toinen mahdollisuus on, että ne ovat alkuaan tarkoittaneet matkaa, jonka koira jaksaa levähtämättä vetää kuormaansa.Liian pitkä askel. Kotimaisten kielten keskus. == Katso myös == * Meripeninkulma * Vanhat suomalaiset mittayksiköt == Lähteet == Luokka:Pituusyksiköt Luokka:Seulonnan keskeiset artikkelit
Höyryolut

Höyryolut tai kalifornialainen höyryolut voidaan määritellä oluttyypiksi, jossa olut on valmistettu pohjahiivalla käyttämällä niitä pintahiivoille tyypillisissä korkeammissa lämpötiloissa. Käsitteellä on kaksi toisistaan poikkeavaa, mutta läheistä merkitystä: * historiallisesti höyryolut - steam beer - tarkoittaa Yhdysvaltojen länsirannikolla 1800-luvun puolivälistä 1900-luvun puoliväliin asti valmistettua halpaa ja heikkolaatuista olutta, jota tehtiin panemalla olutta pohjahiivalla (lager) käyttämättä normaalisti siinä käytettävää jäähdytystä. Jäähdytys puuttui koska jäätä tai kylmää vettä ei ollut saatavilla. * nykyaikainen höyryolut, joka tunnetaan nimellä California common, tyyli jolle Anchor Brewing Company on rekisteröinyt tavaramerkin Steam beer vuonna 1981. Anchor Steam beerin lisäksi kaupallisia California common -oluita ovat mm. Southampton West Coast Steam Beer, Old Dominion Victory Amber ja Flying Dog Old Scratch Amber Lager. == Aiheesta muualla == * BJCP:n määrittely California common -oluttyylille Luokka:Oluttyypit Luokka:Pohjahiivaoluet
Pastori Pohjalainen & Defiers

The Defiers / Pastori Pohjalainen & Defiers on Vilppulassa 1970-luvulla toiminut suomalainen rockyhtye.Defiers / Pastori Pohjalainen ja Defiers , Suomibluesin ja -soulin äänite- ja yhtyeluettelo, Blues News. Viitattu 10.1.2014. The Defiers perustettiin Haapamäellä 1966. Perustajajäseniä ovat Keijo Koski (soolokitara), Hannu Koskela (komppikitara), Antero Stenlund (bassokitara), Atso Kyrönviita (rummut) ja Matti Somero (laulu). Nimi The Defiers periytyi Kosken ja Pertti Hannulan lyseokavereineen muodostamasta aiemmasta kokoonpanosta, joka ei keikkaillut. Kyrönviidan siirryttyä pian erääseen tanssibändiin Defiersin rumpaliksi otettiin Jussi-Pekka Pohjalainen, myöhemmin ottanut itselleen taiteilijanimen "pastori". Antero Stenlundin lähdettyä armeijaan bassoon tarttui Hannu Koskela, ja komppikitaristiksi otettiin Eero Peltonen. Opiskelemaan lähteneen Matti Someron tilalle laulusolistiksi tuli Tampereen Popteatterissa esiintynyt Pekka Pajula, joka laulaa myös yhtyeen albumilla. 1970-luvun taitteessa yhtyeessä oli jäsenenä amerikkalainen Mike Varness, joka tuli Ruotsin kautta Suomeen. Varness, oikealta nimeltään John Michael, muutti vuonna 1980 Alaskan Juneau’hin ja esiintyy siellä nimellä Juneau John. Yhtyeen laulusolistina toimi 1970-luvun alkuvuosina hetken aikaa myös Raija Alenius. Yhtye keikkaili ahkerasti läpi 1970-luvun tehden noin 1 200 esiintymistä 1970–1980.The Four Dakotas, rautalankayhtye, historia > Defiers. Viitattu 10.1.2014. Defiersin esiintymiset olivat rajuja ja huumorin sävyttämiä.[http://oulupophistory.wordpress.com/2012/03/02/defiers-kuuskassa/ Defiers Kuuskassa. Pastori Pohjalainen & Defiers oli 70-luvun alun parhaita live-keikkabändejä, Oulu Pop History -sivuston blogi 2.3.2012. Viitattu 10.1.2014. The Defiers teki vuonna 1971 helmikuussa, yhteisen kahden viikon Suomen-kiertueen englantilaisen The Renegades -yhtyeen kanssa. Muita englantilaisyhtyeitä, joiden kanssa Defiers esiintyi olivat Gravy Train, Hector ja The Third World War. Defiers myös säesti monia sen ajan suomalaissolisteja kuten Danny, Markku Aro, Lea Laven, Taiska, Arto Sotavalta, Seppo Hanski ja Anita Hirvonen. The Defiers on esiintynyt satunnaisesti myös 2000-luvulla. == Diskografia == * Pastori Pohjalainen & Defiers (EMI 1974, cd- painos Rocket Records 2011) ==Lähteet== Luokka:Suomalaiset rockyhtyeet
TsSKA Sofia

PFK TsSKA on Bulgarian pääkaupungissa Sofiassa kotipaikkaansa pitävä Bulgarian armeijan keskusurheiluseuran jalkapallojoukkue. Seura on perustettu 5. toukokuuta 1948 nimellä Septemvri pri TsDV (Септември при ЦДВ). Historiansa aikana se on tunnettu myös nimillä Narodna Voiska (Народна Войска), TsDNV (ЦДНВ), TsDNA(ЦДНА), TsSKA Tšerveno zname (ЦСКА Червено знаме), TsSKA Septemvrijsko zname (ЦСКА Септемврийско знаме) ja TsFKA Sredets (ЦФКА Средец). Nykyinen nimi vakiintui käyttöön vuonna 1962. TsSKA on voittanut Bulgarian mestaruuden ennätykselliset 31 kertaa, ja Bulgarian Cupin 13 kertaa. Se on myös kansainvälisesti menestynein bulgarialaisjoukkue. ==Saavutukset== * Bulgarian mestaruudet: 31 **1948, 1951, 1952, 1954, 1955, 1956, 1957, 1958, 1959, 1960, 1961, 1962, 1966, 1969, 1971, 1972, 1973, 1975, 1976, 1980, 1981, 1982, 1983, 1987, 1989, 1990, 1992, 1997, 2003, 2005, 2008 * Bulgarian Cup -voitot: 13 ** 1981, 1983, 1985, 1987, 1988, 1989, 1993, 1997, 1999, 2006, 2011, 2016, 2021 * Neuvostoarmeijan Cup -voitot: 13 ** 1951, 1954, 1955, 1961, 1965, 1969, 1972, 1973, 1974, 1985, 1986, 1989, 1990 * Bulgarian Supercup: 4 ** 1989, 2006, 2008, 2011 ==Tunnettuja pelaajia== * Dimităr Berbatov * Altin Haxhi * Trifon Ivanov * Dimităr Jakimov * Ivan Petkov Kolev * Emil Kostadinov * Jordan Letškov * Manol Manolov * Dimităr Penev * Ljuboslav Penev * Stilijan Petrov * Martin Petrov * Hristo Stoitškov == Lähteet == ==Aiheesta muualla== *Virallinen sivu Luokka:Bulgarialaiset jalkapalloseurat Luokka:Sofian urheilu Luokka:Vuonna 1948 perustetut urheiluseurat
Amulet (yhtye)

Amulet on lahtelainen suomen- ja englanninkielistä rockia soittava yhtye, joka oli suosituimmillaan 1970-luvun puolivälissä. Sen perustivat Pekka (laulu, rummut) ja Pertti Sormunen (basso, laulu) vuonna 1968, jolloin julkaistiin Microvoxin studiossa äänitetty ensisingle. Alkuaikojen kokoonpanoon kuuluivat myös Hannu Helminen (kitara, myöhemmin hänen tilalleen tuli Heikki Hiiri) ja Wallu Heinomaa (laulu, kitara). Yhtyeen tunnetuin kappale on kotikaupungille omistettu ”Suomen Chicago” (vuodelta 1976). Amulet keikkaili 2000-luvulla satunnaisesti kokoonpanolla Heinomaa, Hiiri, Helminen sekä Pekka ja Pertti Sormunen. Bändin keulahahmo Pekka Sormunen kuoli syyskuussa 2010.http://yle.fi/alueet/lahti/2010/09/pekka_sormunen_piti_beatin_puolta_loppuun_saakka_1984741.html == Julkaisut == * Caddy by Amulet (1976) * Play It! (1977) * Monet joet ylitän (1988) == Lähteet == Luokka:Suomalaiset rockyhtyeet
Aleksandre Qazbegi

Aleksandre Qazbegi (; s. 1848, Stepantsminda, k. 1893) oli georgialainen kirjailija. Hän keskittyi tuotannossaan maan vuoristolaisten elämän kuvaukseen. Hän käänsi myös eurooppalaista kirjallisuutta georgiaksi. Qazbegi syntyi Pohjois-Georgian vuoristoalueella historialliseen Khevin maakuntaan ja monet hänen teoksensa käsittelivätkin maan vuoristolaisten elämää, tapoja ja heidän kokemaansa sortoa. Qazbegi julkaisi ensimmäiset teoksensa muutettuaan synnyinseudultaan Tbilisiin vuonna 1879. Hän aloitti tällöin myös työskentelyn Droeba-sanomalehdelle. Hänen vuonna 1881 julkaistu romaaninsa Elgudža aiheutti skandaalin ja kiellettiin, sillä se kuvasi vuoristolaisia ja heidän tsaarinvallan vastaista kamppailuaan positiivisesti. Se saavutti kuitenkin suuren suosion. Elgudžaa seurasivat muun muassa teokset Eliso (1882), Mamismkvleli (1882), Tsiko (1883) ja Khevisberi Gotša (1884). Qazbegin synnyinkaupungissa Stepantsmindassa on hänen kotimuseonsa ja hänelle omistettu monumentti. == Lähteet == == Aiheesta muualla == Luokka:Georgialaiset kirjailijat Luokka:Vuonna 1848 syntyneet Luokka:Vuonna 1893 kuolleet
Karma (yhtye)

Karma oli vuonna 1972 Lemon-yhtyeen seuraajaksi perustettu suomalainen country-rock-iskelmäyhtye. Sen kokoonpano vaihteli vuosien aikana suuresti, siihen kuuluivat muun muassa First-yhtyeen Leif Kiviharju (s. 1947), 1960-luvun alun lapsitähtenä tunnetuksi tullut Vesa Enne sekä Timo Tervo (oik. Tervomaa). Karman tunnetuin kappale on "Hyvää huomenta Suomi" (1976, alun perin Steve Goodmanin "City of New Orleans"). Muita tunnettuja kappaleita ovat Sweet-käännökset "Wig-Wam Bam" ja "Katujen uhka" (alun perin "Blockbuster"). == Diskografia == * * * * * Luokka:Suomalaiset iskelmäyhtyeet Luokka:1970-luvun yhtyeet ja sooloartistit
Lohkovaalitapa

Lohkovaalitapa on vaalitapa, jossa äänestäjät valitsevat valmiista kokonaisista ehdokaslistoista, jotka kukin puolue on laatinut etukäteen. Jokaisella äänestäjällä on yksi ääni, jonka hän antaa jollekin ehdokaslistalle. Eniten ääniä saanut lohko valitaan kokonaisuudessaan täyttämään kaikki paikat. Lohkovaalitavan eduksi nähdään toimivien ja ammattitaidoiltaan kyvykkäiden johtokuntien sekä ryhmien muodostusmahdollisuus, joilla on henkilökemian yms. vuoksi keskenään laajat yhteistyömahdollisuudet, kun ehdokkaiden arviointiprosessi on siirtynyt vaalitilanteesta ehdokaslistan muodostamiseen. Näin helpommin saavutetaan tilanne, missä johtokuntien ja hallitusten jäsenet ovat edustamassa kykyjään ja osaamistaan eivätkä ole sidosryhmiensä tahdon eikä omaisuuden edustajia. Lohkovaalitapaa käytetään maailmalla paljon pankki- ja vakuutusalan johtokuntien valintatapana, mutta se on myös kansainvälisesti vihreän liikkeen ja vaihtoehtoliikkeiden ryhmittymissä laajasti käytössä. ==Lähteet== Luokka:Vaalitavat
Kannisto (Kerava)

Kannisto on asuinalue Savion kaupunginosassa Keravan keskustan eteläpuolella. Pohjoisessa se rajoittuu Keravantiehen ja Sompioon, idässä päärataan ja Alikeravaan, etelässä Savioon ja lännessä Tuusulaan. Kannisto koostuu pääosin rakennetusta pientaloalueista lukuun ottamatta Kannistonkadun pohjoispuolella olevaa kerrostaloista koostuvaa aluetta. Kanniston halki Saviontieltä Marttilankadulle Saviolle kulkee paikallinen kokoojakatu Kannistonkatu, jota pitkin kulkee Helsingin seudun liikenteen linja-autoja. Ympäristö on vehreää ja alueella on runsaasti kevyen liikenteen väyliä, kuten Saviontaival joka toimii pohjoisen ja eteläläisen Keravan kevyen liikenteen pääreittinä. Saviontaipaleelle on suunniteltu myös yksisuuntaisia pyöräkaistoja. Saviontaipaleen varrella sijaitsee myös Kannistonpuisto jossa on hiekkakenttä, koripallokenttä sekä aidattu leikkipuisto. == Palvelut == Kanniston palvelut koostuvat ympäri vuorokauden palvelevasta Alepa-myymälästä. Alueella sijaitsee Keravan ainoa ruotsinkielinen alakoulu ja kaksi päiväkotia. Kannistonkadulla sijaitsee huoltoasema johon sisältyy myymälä, kahvio, ravintola sekä Veikkauspiste. == Lähteet == Luokka:Savio Luokka:Suomen asuinalueet
Katie Melua

Ketevan ”Katie” Melua (; s. 16. syyskuuta 1984 Kutaisi, Georgian SNT, Neuvostoliitto) on georgialaissyntyinen, nykyään brittiläinen laulaja ja muusikko. Hänen ensimmäinen albuminsa Call Off the Search julkaistiin vuonna 2003 ja se nousi Britanniassa listakärkeen. Sitä seurasivat albumi Piece by Piece syyskuussa 2005 ja Pictures lokakuussa 2007. Ketevan Melua syntyi Georgiassa vuonna 1984 ja vietti lapsuutensa Tbilisissä. Hänen perheensä muutti Belfastiin, josta hänen sydänkirurgi-isänsä oli saanut työpaikan, kun hän oli kahdeksanvuotias. Myöhemmin perhe siirtyi Lontooseen, jossa Melua aloitti opiskelut BRIT Schoolissa. Siellä hän tapasi tuottaja ja säveltäjä Mike Battin, jonka pienellä levymerkillä Dramatico hän julkaisi ensimmäisen albuminsa 19-vuotiaana. Albumi nousi listakärkeen sen jälkeen, kun Melua esiintyi televisio-ohjelmassa The Royal Variety Show. Hän sai Britannian kansalaisuuden vuonna 2005. == Diskografia == === Albumit === * * * * * * * * * === Singlet === Call Off the Search: * ”The Closest Thing to Crazy” (2003) * ”Call Off the Search” (2004) * ”Crawling Up a Hill” (2004) Piece by Piece: * ”Nine Million Bicycles” (2005) The House: * ”The Flood” (2010) == Lähteet == == Aiheesta muualla == * Katie Meluan internetsivut Luokka:Georgialaiset muusikot Luokka:Brittiläiset muusikot Luokka:Vuonna 1984 syntyneet Luokka:Elävät henkilöt
Kontra

Kontra oli 1970-luvun lopulla toiminut suomalainen rock-yhtye, jonka johtohahmona ja laulusolistina oli Mauri ”Moog” Konttinen. Provosoivasta lavaesiintymisestään tunnetun yhtyeen ensimmäinen single oli versio alun perin Mari Laurilan lastenlaulusta ”Aja hiljaa isi”. Yhtyeen tunnetuin kappale on vuonna 1978 julkaistu ”Jerry Cotton” (alun perin The Kinksin ”Jack the Idiot Dunce”). 2000-luvulla Kontra on esiintynyt satunnaisesti myös nimellä Trakon. Kontraa edelsi Virtanen-yhtyeestä muotoutunut 'Kontravirtanen', joka julkaisi samannimisen EP:n vuonna 1977. == Kokoonpano == Yhtyeen 1970-luvun kokoonpanoon kuuluivat: * Moog Konttinen – laulu * Eetu Tuominen – kitara ja laulu * Eero ”Vaari” Peltonen – kitara ja laulu * Jyrki K. Melartin – basso ja laulu * Kari ”Hohdin” Holm – rummut Vuonna 2005 Kontra on esiintynyt kokoonpanossa: * Moog Konttinen – laulu * Eero Peltonen – kitara * Raimo Lähteenmäki - kitara * Pekka Lampinen – basso * Asko Vikki – rummut == Julkaisut == === Studioalbumit === * * * === EP === * === Kokoelma-albumit === * === Singlet === * ”Aja hiljaa isi” (1977) * ”Jerry Cotton” (1978, uudelleenmasteroituna 2003) * ”Olen Batman?” (1979) * ”Autolla Kanarian saarille” (1980) * ”Åland” (1980) === Kokoelmilla === * == Aiheesta muualla == * Kontra Moog Konttisen kotisivuilla. * * Kontravirtanen väänteli vanhoja hittejä vinosti virnuillen. Ylen Elävä arkisto. Luokka:Moog Konttisen yhtyeet Luokka:Suomalaiset rockyhtyeet Luokka:1970-luvun yhtyeet ja sooloartistit
Kääpälä

Kääpälä on kylä Kouvolan Valkealassa, Kymenlaaksossa. Kääpälän alueeseen kuuluu myös sen sisarkylä Lipiälä. Kylä sijaitsee entisen Valkealan kunnan ja nykyisen Kouvolan kaupungin pohjoisosassa, lähellä Vekaranjärveä. Kääpälä kuuluu Vekaranjärven kaupunginosaan ja tilastoalueeseen. Kylässä on ravintola, baari, alakoulu, päiväkoti, kyläyhdistyksen hoitama kirjasto ja edesmenneen taiteilija Ensio Tuppuraisen pihanäyttely. Kylän pohjoispuolella sijaitsee Suomen suurimpiin lukeutuva Vekaranjärven varuskunta, jossa toimii joukko- osastona Karjalan Prikaati. Varuskunnan itäpuolella sijaitsee Vekaranjärvi- niminen järvi. Repoveden kansallispuisto on kylän läheisyydessä. Kääpälän nimi lienee johdettavissa henkilönimeen Kääpä. Asutusta alueella on ollut ainakin 1500-luvulta asti. == Aiheesta muualla == * Kääpälän esittely * Kääpälän kotisivut Luokka:Valkealan kylät Luokka:Kouvolan kaupunginosat Luokka:Kymenlaakson maakunnan entiset taajamat
Helmi

Helmi on helmisimpukoiden ja eräiden suurikokoisten kotiloiden synnyttämä helmiäispallo. Helmet ovat hyvin suosittuja koruissa. Nykyisin suurin osa saatavilla olevista helmistä on viljeltyjä helmiä. Helmi syntyy, kun eliön kuoren ja vaipan väliin joutuu vieras hiukkanen, joka häiritsee eliön toimintaa ja jota se alkaa kapseloida vuoroittaisilla aragoniitista tai kalsiitista ja sarveisaineesta koostuvilla kerroksilla. Lopulta tuloksena syntyy pallon tai epäsäännöllisen muotoinen irtohelmi, mikäli se on saanut kehittyä irrallaan kuoresta, tai puolipallon muotoinen kuorikko- eli blisterihelmi, joka on kasvanut kuoreen kiinni. Tietyt makeanveden simpukat tuottavat hyvin epäsäännöllisen muotoisia barokkihelmiä. Luonnossa helmen kehittyminen herneen kokoiseksi voi viedä noin 50 vuotta, ja irrallisen helmen syntyminen on harvinainen tapahtuma. Vuoroittaiset ohuet mineraali- ja sarveisainekerrokset aiheuttavat valon taittumisen eri tavoin helmen kerroksissa, mikä synnyttää helmelle sille tyypillisen silkkisen kiillon. Joskus päällekkäiset kerrokset ovat kasvaneet limittäin, ja helmen pinnalla saattaa näkyä valon hajoamisesta johtuvaa sateenkaarenväristä hohtoa. Helmien väri vaihtelee tavallisesti valkoisesta kermanväriseen ja vaaleanpunaiseen, mutta myös hopeanvärisiä, sinisiä ja lähes mustia helmiä tavataan. ==Helmien viljely== Ennen 1900-luvun alkua kaikki helmet saatiin helmenkalastajien sukeltaessa hakemaan meren ja jokien pohjasta simpukoita, jotka tarkistettiin yksitellen. Japanilainen Kokichi Mikimoto kehitti ensimmäisenä helmien viljelytekniikan ja patentoi sen vuonna 1896. Siinä helmisimpukan sisään asetetaan toisen simpukan kuoren helmiäisestä muotoiltu kiillotettu pieni pallo, jonka ympärille simpukka alkaa pian kasvattaa mineraalikerroksia. Helmen kehittyminen vie vain kolmesta kuuteen vuotta. Mikäli simpukka selviää helmen poistosta hengissä, siihen istutetaan seuraava helmen alkio. Alkuperäiset japanilaiset viljellyt helmet, niin sanotut Akoya-helmet, viljellään pienikokoisissa simpukoissa ja ylittävät harvoin halkaisijaltaan kymmentä millimetriä. Viime vuosikymmeninä on alettu viljellä helmiä myös eteläisen Tyynenmeren ja Intian valtameren suurikokoisissa simpukoissa, joista Pinctada maxima kasvaa suunnilleen ruokalautasen kokoiseksi. Etelämeren helmet saavuttavat jopa 14 millimetrin koon ja ovat väriltään hopeanhohtoisia. Niitä viljellään lähinnä Australiassa ja Tahitilla. Myös Kiinan helmiviljely on maailmanlaajuisesti yhä merkittävämpää. == Musta helmi == :Pääartikkeli: Musta helmi Tahitin helmi eli Musta helmi () on erityinen laji, joita syntyy Ranskan Polynesian viiden saariryhmän laguunien vesissä. Jo ennen kuin eurooppalaiset löysivät Tahitin ja sen saaret, oli musta helmi, tahitilaisittain Poe Rava, ansainnut mainetta ja arvostusta Euroopassa harvinaisuutensa vuoksi. Tahitin helmet tunnettiin "Kuningattarien helminä" ja "Helmien kuningattarina". == Lähteet == == Aiheesta muualla == Luokka:Jalokivet Luokka:Korukivet Luokka:Seulonnan keskeiset artikkelit
Tammisaaren saariston kansallispuisto

Tammisaaren saariston kansallispuisto () sijaitsee Tammisaaren ulkosaaristossa Raaseporissa läntisellä Uudellamaalla. Kansallispuisto on perustettu vuonna 1989, ja sen pinta-ala on 55 km². Kansallispuiston lähtökohtana oli vuonna 1956 perustettu Jussarön luonnonpuisto. Puistoa hallinnoi ja hoitaa Metsähallitus, kuten muitakin Suomen kansallispuistoja. == Maantiede == Suurin osa puiston pinta-alasta muodostuu lähellä avomerta sijaitsevista kallioluodoista ja niitä ympäröivistä vesialueista. Noin 85 prosenttia puiston pinta-alasta on merta. Suurimat puistoon kuuluvat saaret ovat Älgö ja Jussarö. Useilla kansallispuistoon kuuluvilla saarilla maihinnousu ja liikkuminen on kielletty 1.4.–31.7. välisenä aikana pesimälinnuston ja kasvillisuuden turvaamiseksi. Lisäksi joillain saarilla maihinnousu ja liikkuminen on kielletty ympäri vuoden. Sisäsaariston luontoa löytyy ennen kaikkea Älgön (ennen Elgö) saarelta ja arkikielellä sanotaankin usein "Älgön kansallispuisto". Entinen kalastajatila Rödjan Älgön etelärannalla toimii luontotupana. Rödjan on myös suosittu etappisatama veneturisteille matkalla esimerkiksi Helsingistä Tukholmaan. Myös Skedön luoteispäästä löytyy kansallispuistoon kuuluvalla alueella sijaitseva retkisatama. Rödjan ja Elgö on mainittu tanskalaisessa purjehdusoppaassa jo 1240-luvulla. == Retkeilyreitit == Kansallispuistossa on kolme merkittyä retkeilyreittiä. Älgön saarella on kahden kilometrin pituinen luontopolku, joka alkaa Rödjanin kalastajatilalta. Modermaganin saarella on 1,5 kilometriä pitkä luontopolku ja Jussarön saarella 4,7 kilometriä pitkä luontopolku. == Kävijämäärät == Vuonna 2021 puistossa kirjattiin 59 400 kävijää. Samana vuonna tehdyn kävijätutkimuksen mukaan suosituimmat vierailukohteet olivat Jussarö, Rödjan, Modermagan ja Fladalandet. Tutkimukseen osallistuneista 76 prosenttia yöpyi kansallispuistossa ja 24 prosenttia oli päiväkävijöitä. Osallistuneista 69 prosenttia oli käynyt puistossa aikaisemmin. Vuonna 2023 kävijöitä oli 53 200. ==Nähtävyydet== * Älgön saari, jossa sijaitsee Rödjanin luontotupa * Jussarö * Fladalandet * Modermagan ==Lähteet== ==Aiheesta muualla== * Luontoon.fi: Tammisaaren saariston kansallispuisto * Visit Raseborg: Tammisaaren saariston kansallispuisto Luokka:Suomen kansallispuistot Luokka:Tammisaari Luokka:Raaseporin luonto Luokka:Raaseporin nähtävyydet Luokka:Suomenlahti Luokka:Uudenmaan luonnonsuojelualueet Luokka:Tammisaaren maalaiskunta
Aka Mortšiladze

Aka Mortšiladze (, oik. Giorgi Akhvlediani, s. 1966, Tbilisi) on georgialainen kirjailija. Mortšiladze työskentelee Lontoossa. Mortšiladze opiskeli historiaa Tbilisin valtionyliopistossa. Hän on kirjoittanut 20 romaania ja kaksi novellikokoelmaa ja toiminut vuosina 2005–2006 myös kirjallisuusohjelman juontajana Georgian televisiossa. Hänen teostensa pohjalta on ohjattu useita elokuvia. == Lähteet == Luokka:Georgialaiset kirjailijat Luokka:Vuonna 1966 syntyneet Luokka:Elävät henkilöt
Davit Turašvili

Davit Turašvili (; s. 1966, Tbilisi) on georgialainen kirjailija. Turašvili opiskeli Tbilisissä, Madridissa ja Lontoossa. Hänen teoksiaan on julkaistu vuodesta 1991 lähtien ja niitä on käännetty useille kielille. Hän on myös kääntänyt kirjallisuutta georgiaksi. Turašvili oli 1980-luvun lopulla yksi Davit Garedžan luostarilla käytyjen opiskelijamielenosoitusten johtajista. == Lähteet == Luokka:Georgialaiset kirjailijat Luokka:Vuonna 1966 syntyneet Luokka:Elävät henkilöt
F. Murray Abraham

Fahrid Murray Abraham (s. 24. lokakuuta 1939 Pittsburgh, Pennsylvania) on yhdysvaltalainen näyttelijä. Hänen tunnetuin roolityönsä on Antonio Salierina elokuvassa Amadeus, josta hänet palkittiin parhaan miespääosan Oscarilla. Muita menestyselokuvia, joissa Abraham on näytellyt, ovat muun muassa Scarface – arpinaama, Ruusun nimi ja Last Action Hero. == Varhaisvuodet == F. Murray Abraham syntyi Pittsburghissa Pennsylvaniassa Josephine ja Fahrid Abrahamin perheeseen. Hänen isänsä oli assyrialainen kristitty, joka muutti Yhdysvaltoihin Syyriasta 1920-luvulla nälänhädän takia. Abrahamin isoisä oli Antiokian syyrialais-ortodoksisen kirkon kanttori. Abrahamin äiti oli amerikanitalialainen. Vaikka Abraham syntyi itärannikolla, hän eli lähes koko lapsuutensa etelässä El Pasossa Texasissa lähellä Meksikon rajaa. Hän opiskeli Texasin yliopistossa Austinissa. Näyttelijä Uta Hagen oli Abrahamin opettajana New Yorkissa. Abraham aloitti uransa teatterinäyttelijänä Los Angelesissa. Hänen ensimmäinen roolinsa oli Ray Bradburyn näytelmässä The Wonderful Ice Cream Suit. == Näyttelijänura == Abrahamin ensimmäinen elokuvarooli oli Anthony Harveyn ohjaamassa elokuvassa Ollaanpa jättiläisiä (They Might Be Giants) vuonna 1971. Murray sai parhaan miesnäyttelijän Oscarin roolistaan Antonio Salierina Miloš Formanin ohjaamassa Amadeus-elokuvassa. Amadeuksen jälkeen hän näytteli muun muassa Shakespearen näytelmissä Othello ja Rikhard III sekä Samuel Beckettin ja Gilbert ja Sullivanin näytelmissä. Abraham on ollut naimisissa Kate Hannanin kanssa vuodesta 1962. Teatteriuransa jälkeen hän on opettanut Brooklynin teatterikoulussa. == Valikoitu filmografia == * Scarface – arpinaama (1983) * Amadeus (1984) * Ruusun nimi (1986) * Syytön mies (1989) * Last Action Hero (1993) * Mimic – ääretön vaara (1997) * Elämän edessä (2000) * Goltzius and the Pelican Company (2011) * Isänmaan puolesta (2012–, televisiosarja) * Inside Llewyn Davis (2013) * The Grand Budapest Hotel (2014) == Palkinnot == === Oscarit === *paras miespääosa 1985 === Golden Globet === * Paras draama miesnäyttelijä 1985 == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Royal Shakespeare Companyn jäsenet Luokka:Parhaan miespääosan Oscar-palkinnon saajat Luokka:Golden Globe -palkinnon saajat Luokka:Amerikanitalialaiset Luokka:Vuonna 1939 syntyneet Luokka:Elävät henkilöt
Tom Hulce

Thomas Edward Hulce (s. 6. joulukuuta 1953 Whitewater, Wisconsin) on yhdysvaltalainen näyttelijä. Yksi hänen tunnetuimmista roolitöistään on Mozartin esittäminen vuonna 1984 ilmestyneessä elokuvassa Amadeus. Hulce oli tuolloin ehdolla parhaan miespääosanesittäjän Oscarin saajaksi, mutta hävisi vastanäyttelijälleen F. Murray Abrahamille, joka näytteli Antonio Salierin osan. == Aiheesta muualla == * Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Vuonna 1953 syntyneet Luokka:Elävät henkilöt
Triviaaliavaruus

Triviaaliavaruus on vektoriavaruus, jonka kaikki kantavektorit ovat nollia. Kaikki ei-triviaalit vektoriavaruudet sisältävät aina vähintään kaksi aliavaruutta, eli itsensä ja triviaaliavaruuden. Esimerkiksi avaruuden \mathbb{R}^3 yksi aliavaruus on triviaaliavaruus {(0, 0, 0)}. luokka:Ryhmäteoria luokka:Lineaarialgebra
E,Z-isomeria

E,Z-isomeria tai -nimeämistapa on orgaanisessa kemiassa geometrisen isomerian muoto, jota käytetään kaksoissidoksia sisältävistä orgaanisista yhdisteistä (alkeeneista) silloin, kun yhdisteen rakenteen kuvaamiseen ei voida käyttää cis-trans–nimeämistapaa. E,Z-isomeriaa esiintyy alkeeneilla silloin, kun kaksoissidoksen hiiliin on liittynyt kolme tai neljä erilaista atomia tai atomiryhmää (jotka eivät ole vetyatomeja). Tällöin käytetään E,Z-nimeämistapaa, joka määräytyy Cahn–Ingold–Prelog-prioriteettisääntöjen avulla eli kaksoissidokseen kiinnittyvien atomien tai substituenttien prioriteettijärjestyksen perusteella. Atomien prioriteettijärjestys määräytyy atomipainojen (järjestysluvun eli atomiluvun) mukaan. Jos painavimmat atomit (substituentit) ovat samalla puolella kaksoissidosta, on kysymyksessä Z-konfiguraatio ( ’yhdessä’), eri puolilla taas E-konfiguraatio ( ’vastakkain’). E ja Z eivät ole synonyymejä nimityksien cis ja trans kanssa. Jos renkaassa on kaksoissidos, sitä sanotaan tavallisesti cis-sidokseksi (yhdellä puolella), mutta jos sidoksessa on kiinni rengasta raskaampi substituentti, kyseessä onkin E-sidos (vastakkain). == Lähteet == * McMurry, J. (2008). Organic Chemistry, 7. painos. Lontoo: Thomson Brooks/Cole, s. 180–184. Luokka:Isomeria
Erik Adolf von Willebrand

Erik Adolf von Willebrand (1. helmikuuta 1870 Vaasa — 12. syyskuuta 1949 Pernaja) oli Helsingin yliopistossa työskennellyt professori ja hänen mukaansa nimetyn verenvuototaudin, von Willebrandin taudin, löytäjä.Biografiasampo: Erik Adolf von Willebrand Viitattu 14.4.2021. Von Willebrandin vanhemmat olivat hovineuvos Fredrik Magnus Willebrand ja Signe Estlander ja puoliso vuodesta 1900 Walborg Maria Antell, senaattori Kasten Antellin tytär. Von Willebrand syntyi suomenruotsalaisen Willebrandin perheen kolmanneksi lapseksi. Willebrand tuli ylioppilaaksi Vasa Lyceumista 1888 ja valmistui lääketieteen lisensiaatiksi 1896, lääketieteen ja kirurgian tohtoriksi hän väitteli 1900. Hän oli Helsingin yliopiston dosentti 1903–1930, Helsingin diakonissalaitoksen sairaalan 1. sisätautiosaston esimies 1908–1935 ja ylilääkäri 1922–1931. Hän hoiti sisätautiopin professorin virkaa yliopistossa useaan eri otteeseen 1908–1922 sai professorin arvonimen 1930.Kuka kukin oli Viitattu 14.4.2021. Von Willebrand oli aatelissäädyssä edustaja valtiopäivillä 1897, 1904–1905 ja 1905–1906. == Lähteet == * * Helsingin yliopiston opettaja- ja virkamiesmatrikkeli 1809–1917 * Helsingin yliopiston opettaja- ja virkamiesluettelo 1918–2000 * Von Willebrandien sukukokous 1998 ===Viitteet=== Luokka:Keisarillisen Aleksanterin-Yliopiston professorit Luokka:Helsingin yliopiston professorit Luokka:Suomalaiset professorit Luokka:Suomalaiset professorin arvonimen saaneet Luokka:Suomalaiset lääkärit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1870 syntyneet Luokka:Vuonna 1949 kuolleet
Ganges

Ganges (, , , , Intiassa ) on suuri joki, jonka pääuoma virtaa Intiassa ja Bangladeshissa, sivujoet myös Kiinassa ja Nepalissa. Se on 2 510 kilometriä pitkä. Joki saa alkunsa Himalajalta, Gangotrijäätikön sulamisvesistä. Alakanandajoen yhdyttyä siihen se virtaa Pohjois-Intian tasangoille. Bangladeshissa Ganges ja Brahmaputra yhdistyvät muodostaen yhden maailman suurimmista suistoalueista ennen laskemistaan Bengalinlahteen. Indus- ja Gangesjoen alue on hedelmällistä Indo-Gangesin tasankoa. ==Maantiede== Gangesin tasanko on pääosin erittäin hedelmällistä maata, mikä on luonut jo varhain edellytykset kaupungistumiselle ja väestönkasvulle. Nykyään noin kymmenen prosenttia maailman ihmisistä on riippuvaisia Gangesin vedestä.http://plaza.fi/ellit/tyo-ja-yhteiskunta/ymparisto- yhteiskunta/sokkona-ganges-joen-kuohuissa Ganges on kuitenkin pahoin saastunut, ja juoma- ja kasteluveden saaminen on haastavaa. Alue on myös herkkä luonnonkatastrofeille. Metsien hakkuun takia monsuunisateet aiheuttavat usein tuhoisia tulvia, kuten heinä-elokuussa 2007. Pahiten tulvat koettelevat Gangesin-Brahmaputran laajaa (83 000 km²) suistoaluetta. Myös trooppiset hirmumyrskyt saavat aikaan valtavia tuhoja osuessaan alueelle, kuten vuonna 1991, jolloin arviolta 138 000 ihmistä kuoli myrskyn seurauksena. ==Kasvillisuus ja eläimistö== Joen yläjuoksulla vuoristossa on 3 600 metristä alaspäin vuoristometsää. Gangesin laaksoon tultaessa metsät vähenevät raivattujen riisipeltojen tieltä. Gangesjoen suistossa Bengalinlahden rannikolla on tiheitä mangrovemetsiä, joissa elää muun muassa bengalintiikeri eli intiantiikeri. Joessa esiintyy kahta jokivalaslajia, krokotiilejä ja gaviaaleja, joita ei tavata missään muualla. ==Uskonnollinen merkitys== Ganges on hinduille pyhä joki. Sen uskotaan tulevan taivaasta ja voivan siten pestä pois synnit, jos siinä kylpee. Merkittävin pyhiinvaelluskohde on Shivan pyhä kaupunki Varanasi (ent. Benares), jonne tullaan erityisesti viimeiselle pyhiinvaellukselle ennen kuolemaa, sillä Varanasissa kuolemisen katsotaan olevan oikotie taivaaseen. Samasta syystä monet haluavat tuhkansa ripoteltavan jokeen. ==Lähteet== * * * ===Viitteet=== ==Aiheesta muualla== Luokka:Hindulaisuuden pyhät paikat Luokka:Intian joet Luokka:Bangladeshin joet Luokka:Uskonto Intiassa * Luokka:Seulonnan keskeiset artikkelit
Microsoft Works

Microsoft Works on Microsoftin kehittämä toimisto-ohjelmistopaketti, joka oli tarkoitettu kevyemmäksi ja halvemmaksi vaihtoehdoksi Microsoft Officelle. Ohjelmistoa kehitettiin vuosina 1987-2009. Uusin versio Works 9 sisältää muun muassa tekstinkäsittely-, taulukkolaskenta-, tietokanta-, kalenteri- ja sähköpostiohjelmat. Works Suite 2006 sisältää lisäksi Microsoft Word 2002 -tekstinkäsittelyohjelman ja muita lisäohjelmia. Sen viimeiseksi versioksi jäi vuonna 2009 julkaistu versio 9.0, mutta sen käyttämiä tiedostomuotoja voi muuntaa nykyisten Office-sovellusten käyttämiin muotoihin joko sovelluksilla itsellään tai kolmannen osapuolen työkaluilla. Jo varhaisten DOS-versioiden ominaisuus oli, että tietoa saattoi kopioida ja liittää eri työkalujen välillä Windowsin leikepöydän tapaan, ja auki saattoi olla useampi asiakirja yhtä aikaa. Tätä Windowsin kaltaista käyttöliittymäratkaisua kutsutaan moniasiakirjakäyttöliittymäksi (Multiple Document Interface, MDI). Worksin varhaisia versioita toimitettiin mm. IBM PS/1-tietokoneiden mukana, joten niistä tuli kotikäytössä yleisiä. ==Versiohistoria== ===Works MS-DOS=== *Microsoft Works 1.05 *Microsoft Works 2.0 ja 2.0a *Microsoft Works 3.0, 3.0a ja 3.0b ===Works Mac OS=== *Microsoft Works 1.0 *Microsoft Works 2.0 *Microsoft Works 3.0 *Microsoft Works 4.0 ===Works Microsoft Windows=== *Microsoft Works 2.0 ja 2.0a (Windows 3.x) *Microsoft Works 3.0, 3.0a ja 3.0b (Windows 3.x) *Microsoft Works 4.0, 4.0a, 4.5 ja 4.5a (Windows 95) *Microsoft Works 2000 (v.5) (Microsoft Works Suite 2000) *Microsoft Works 6.0 (Microsoft Works Suite 2001 and 2002) *Microsoft Works 7.0 (Microsoft Works Suite 2003 and 2004) *Microsoft Works 8.0 (Microsoft Works Suite 2005) *Microsoft Works 8.5 (Ilmainen päivitys 8.0:lle ja Microsoft Works Suite 2006) *Microsoft Works 9.0 == Lähteet == Luokka:Toimisto-ohjelmistot Luokka:DOS-ohjelmat Luokka:Mac OS -ohjelmat Luokka:Windows-ohjelmat Luokka:Microsoftin ohjelmistot
Additioreaktio

Additio- eli liittymisreaktio on kemiallinen reaktio, jossa molekyyliin liittyy atomi tai atomiryhmä. Se on tyypillinen yhdisteille, joissa on tyydyttymätön sidos (kaksois- tai kolmoissidos). Reaktiossa kaksi reagenssia liittyy yhteen tuottaen yhden (yleensä tyydyttyneen) lopputuotteen. Esimerkiksi kun propeeniin (tyydyttymätön) liitetään vetybromidia, saadaan tuotteeksi 2-bromipropaania (tyydyttynyt). CH_3-CH=CH_2+HBr \rarr CH_3-CHBr- CH_3 Additioreaktio noudattaa Markovnikovin sääntöä eli tässä vety liittyy reaktiossa hiileen, johon on jo ennestään liittynyt enemmän vetyä. Additioreaktio on eliminaatioreaktion käänteisreaktio. Esimerkiksi alkeenin hydrataatio (veden liittäminen) alkoholiksi on additioreaktio ja vastaavasti sen käänteisreaktio dehydraatio (veden poistaminen) on eliminaatioreaktio. Polaarisia additioreaktioita on kahta päätyyppiä: elektrofiilinen additio ja nukleofiilinen additio. Myös ei-polaarista additioreaktiota tunnetaan. Ne voivat olla vapaiden radikaalien additioreaktioita tai sykloadditioita. Additioreaktioita ovat myös monet polymerointireaktiot, jolloin niitä kutsutaan additiopolymerointireaktioiksi. == Katso myös == * Sykloadditio Luokka:Kemialliset reaktiot Luokka:Orgaaniset reaktiot
Treat Williams

Richard Treat Williams (1. joulukuuta 1951 Rowayton, Connecticut – 12. kesäkuuta 2023 Albany, New York) oli yhdysvaltalainen näyttelijä, joka valmistui Franklin and Marshall Collegesta. Hänet tunnettiin hyvin muun muassa Everwood-televisiosarjan Andy Brownina. Muita Williamsin tunnettuja rooleja ovat elokuvissa Hair, Suuri gangsterisota, Mustanaamio ja Deep Rising – uhka syvyyksistä. == Elämäkerta == === Alkuvaiheet === Treat Williams syntyi Rowaytonissa, Connecticutissa. Hänen isänsä oli Richard Norman Williams ja äiti Marion Williams. Hän valmistui Kentin koulusta Connecticutista ja myöhemmin Franklin and Marshall Collegesta. === Ura näyttelijänä === Williams sai paljon huomiota roolillaan Miloš Formanin elokuvasta Hair vuonna 1979. Elokuva perustui samannimiseen Broadway-musikaaliin. Sen jälkeen hän esiintyi yli seitsemässäkymmenessä elokuvassa ja televisiosarjassa, muun muassa elokuvissa 1941 – Anteeksi, missä on Hollywood? (1979), Suuri gangsterisota (1984), Dead Heat (1988) sekä Deep Rising – uhka syvyyksistä (1998). Williamsista tuli yksi 1980-luvun suurimpia tähtiä ja hän oli yksi aktiivisimpia näyttelijöitä kuolemaansa saakka. Vuosina 2002–2006 hän näytteli tohtori Andy Brownia Everwood-televisiosarjassa ja voitti tästä roolista kaksi SAG-palkintoa. Williams sai Golden Globe -ehdokkuuden roolistaan Hair- elokuvassa. Hän sai toisen Golden Globe -ehdokkuutensa elokuvasta Vallan terällä ja vielä kolmannen elokuvasta Viettelysten vaunu. Vuonna 1996 hän sai parhaan näyttelijän ehdokkuuden roolistaan elokuvassa The Late Shift. Williams toimi myös ohjaajana, voittaen kaksi filmifestivaalipalkintoa ohjaamalla elokuvan Texans. Williams esiintyi lukuisissa Broadway-esityksissä kuten Grease, Over Here!, Once in a Lifetime, Pirates of Penzance sekä Love Letters. Roolistaan Broadway-näytöksessä Follies hän voitti draama-palkinnon. Hän esiintyi myös muun muassa Off Broadway -musikaaleissa Oleanna, Oh, hell, Some Men Need Help sekä Maybe I’m Doing It Wrong. === Yksityiselämä === Williams asui vaimonsa ja kahden lapsensa kanssa New Yorkissa. Hänellä oli talo myös Utahissa, jossa Everwood kuvattiin. === Kuolema === Williams oli osallisena moottoripyörän ja auton välisessä onnettomuudessa Vermontin osavaltion maantiellä numero 30. Hän itse ajoi moottoripyörällä törmäten vastaan tulleeseen ja vasemmalle kääntyvään autoon saaden kuolettavat vammat. Hänet lennätettiin Albanyn Medical Centeriin, jossa hänet julistettiin kuolleeksi. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Liikenneonnettomuudessa kuolleet Luokka:Vuonna 1951 syntyneet Luokka: Vuonna 2023 kuolleet
Karbonaattimineraali

Karbonaattimineraalit ovat mineraaleja, jotka koostuvat metalleista ja karbonaatti-ionista CO32−. Karbonaattimineraalit ovat varsin pehmeitä. ==Karbonaattimineraaleja== ===Anhydriset karbonaatit=== *kalsiittiryhmä (trigoninen) **kalsiitti (CaCO3) **gaspeiitti [(Ni,Mg,Fe2+)CO3] **magnesiitti (MgCO3) **otaviitti (CdCO3) **rodokrosiitti (MnCO3) **sideriitti (FeCO3) **sinkkisälpä (ZnCO3) **sferokobaltiitti (CoCO3) *aragoniittiryhmä (rombinen) **aragoniitti (CaCO3) **serussiitti (PbCO3) **strontianiitti (SrCO3) **witheriitti (BaCO3) **rutherfordiini (UO2CO3) **natriitti (Na2CO3) ===Anhydriset karbonaatit, joissa yhdisteitä=== *dolomiittiryhmä (trigoninen) **ankeriitti (CaFe(CO3)2) **dolomiitti (CaMg(CO3)2) **minrekordiitti (CaZn(CO3)2) **barytokalsiitti (BaCa(CO3)2) ===Karbonaatit, joissa hydroksyyli-ioni tai halogeeni=== *karbonaatit, joissa hydroksyyli-ioni (monokliininen) **atsuriitti (Cu3(CO3)2(OH)2) **hydroserussiitti (Pb3(CO3)2(OH)2) **malakiitti (Cu2CO3(OH)2) **rosasiitti [(Cu,Zn)2CO3(OH)2] **fosgeniitti (Pb2(CO3)Cl2) **hydrosinkiitti (Zn5(CO3)2(OH)6) **aurikalsiitti [(Zn,Cu)5(CO3)2(OH)6] ===Vesipitoiset karbonaatit=== *natriumbikarbonaatti [Na2CO3·10(H2O)] *lansfordiitti [MgCO3·5(H2O)] *zelleriitti [Ca(UO2)(CO3)2·5(H2O)] ===Muita=== * Karbonatiitti * ja:炭酸塩#炭酸塩鉱物